Manzai

Manzai ()  – japoniškos komedijos žanras, dažniausiai atliekamas dviejų komikų, tarp kurių vyksta greitas dialogas. Neretai pasidalinama vaidmenimis – „protingojo“ () ir „kvailio“ () – kurių pagalba sukuriamos komiškos situacijos. Žanras savo dabartinę formą įgavo XX a. pradžioje ir išlieka populiarus iki šių dienų.Buckley, S. (2009). The Encyclopedia of Contemporary Japanese Culture. Taylor & Francis, p. 299

 Istorija 

Manzai ištakos yra naujųjų metų ritualai, atliekami šintoistų šventyklose ir už jų ribų. Jų metu manzai atlikėjai atnešdavo žinią iš dievų ir ją pateikdavo kaip dialogą. Pirmieji tokių pasirodymų paminėjimai rašto šaltiniuose užfiksuoti XI a. viduryje. Laikui bėgant, manzai atlikimo metu pradėta vis daugiau dėmesio teikti juoką keliantiems elementams ir pasirodymai pradėti sieti su komedija. XVII a. manzai jau minimas kaip teatruose vykstantis pasirodymas, atsietas nuo ritualo ištakų.Attardo, S. (2014). Encyclopedia of Humor Studies. SAGE Publications, p. 321

XX a. manzai žanras buvo labiausiai vystomas Kansajaus regione, ypač Osakoje, ir iki šiol siejamas su šio regiono dialektu ir kultūra.Buckley, S. (2009). The Encyclopedia of Contemporary Japanese Culture. Taylor & Francis, p. 299

 Šaltiniai 

Kategorija:Japonijos kultūra
Kategorija:Humoras